《龟山战歌》
明代·王讴

龟蒙连天五百里，流贼薄人据山趾。
白日公行谁复何，寡人之妻孤人子。
数道分兵屡合围，崛强冲突心甘死。
绿衣绣夹红裹头，手剑锋銛来佌佌。
贼势陆梁金鼓微，军声震喊旌旗靡。
早北已败扬将军，兄弟二人化血水。
青州盐徒与贼通，千金卖却今如此。
青草茫茫白骨寒，可怜尔命如虫蚁。
诸军奔散似云崩，解铠挥戈无寸矢。
天昏地黑少人声，尚有归魂哭战垒。

作者简介：字舜夫，白水人。正德丁丑进士除工部主事历官按察佥事有彭衙集。